應用教育文憑

應用教育文憑係香港政府喺2023/24學年起推出嘅課程，取代舊有嘅毅進文憑。課程設計目標係為中六離校生，或已經年滿21歲嘅香港居民，提升知識、發展同培育唔同技能同養成良好嘅品德同態度，讓畢業學員從全人發展中為社會帶嚟正面影響，完成課程嘅學員會獲得相當於香港中學文憑考試五科二級嘅學歷。

課程目標
鼓勵學員終身學習，課程多元化嘅組合適切配合學員嘅個人需要同技能發展；
為學員提供另一學習途徑，讓學員取得就業同進修所需嘅正式學歷；
回應社會需要，協助學員掌握各種現今世代所需要嘅技能，使學員能夠喺各方面建立穩固嘅基礎，以投身社會工作；
加強學員嘅學習動機，培養學員嘅自學能力，讓學員可以獨立繼續進修。

課程結構同修讀模式

上課模式
應用教育文憑課程強調主動同互動學習，除咗面授課堂之外，個別選修科目亦會採用實地考察同參觀等學習模式。除咗英國語文科之外，所有應用教育文憑課程都會以粵語為授課語言同主要以中文編寫教材。部份選修科目會使用以英文編寫嘅教材同以英文作評核。

考核方法
應用教育文憑課程嘅主要評核方法包括：習作、考試、出席率。

開辦課程院校
明愛社區書院
香港都會大學李嘉誠專業進修學院
嶺南大學持續進修學院
香港專業進修學校
香港浸會大學持續教育學院
香港科技專上書院
香港伍倫貢學院
職業訓練局工商資訊學院

香港教育